b'\n_START_ARTICLE_\nWilsons 14 punkter\n_START_PARAGRAPH_\nWilsons 14 punkter er en oversikt over president i USA Woodrow Wilsons fjorten punkter for fredsforhandlinger i Europa etter f\xc3\xb8rste verdenskrig. Han presenterte de fjorten punktene til Kongressen 8. januar 1918. Punktene var basert p\xc3\xa5 Wilsons egne idealer om hvordan en ny storkrig kunne forhindres, noe som i ettertid har blitt kjent som wilsoniansk idealisme.\n_START_SECTION_\nBakgrunn\n_START_PARAGRAPH_\nAllerede f\xc3\xb8r USAs inntreden i verdenskrigen i 1917 hadde Wilson tilbudt seg \xc3\xa5 v\xc3\xa6re fredsforhandler ved flere anledninger, for \xc3\xa5 f\xc3\xa5 slutt p\xc3\xa5 krigen i Europa. Da USA til slutt ble direkte involvert i krigen, s\xc3\xa5 Wilson muligheten til p\xc3\xa5virke fredsforhandlingene og bygge opp en ny verdensorden basert p\xc3\xa5 moral, prinsipper og kollektiv sikkerhet, i stedet for realpolitikk, som tidligere hadde v\xc3\xa6rt den dominerende politiske skolen i Europa._NEWLINE_Wilson var aktiv p\xc3\xa5 fredskonferansen i Paris i 1919 og fikk implementert noen av punktene i Versaillestraktaten. Allikevel ble mye av hans syn m\xc3\xb8tt med skepsis, den amerikanske kongressen nektet \xc3\xa5 ratifisere traktaten, og blokkerte USAs medlemskap i Folkeforbundet. Til tross for dette ble han tildelt Nobels fredspris i 1919 for sitt arbeid for fred, begrunnet blant annet med hans kunngj\xc3\xb8ring av de 14 punktene.\n_START_SECTION_\nReaksjoner\n_START_PARAGRAPH_\nSeierherrene Frankrike og Storbritannia var skeptiske til Wilsons idealisme, men var villig til \xc3\xa5 g\xc3\xa5 med p\xc3\xa5 flere av punktene med visse reservasjoner. Under fredskonferansen i Paris la den franske representanten Clemenceau frem krav om at Tyskland m\xc3\xa5tte fratas flere territorier, blant annet Rhinland, samt reduserer h\xc3\xa6ren sin til 100\xc2\xa0000 mann og betale krigserstatning. Frankrikes viktigste m\xc3\xa5l med fredsavtalen var \xc3\xa5 \xc3\xb8delegge den tyske trusselen en gang for alle, noe som n\xc3\xb8dvendiggjorde disse tiltakene som ikke passet inn med Wilsons tanker om nasjonal selvbestemmelse. Frankrike var ikke villig til \xc3\xa5 risikere sin egen sikkerhet p\xc3\xa5 en tanke om kollektiv sikkerhet de ikke hadde noen tiltro til. Britene, representert p\xc3\xa5 fredskonferansen av Lloyd George nektet \xc3\xa5 anerkjenne punktet om et fritt hav. En av \xc3\xa5rsakene til at Storbritannia hadde g\xc3\xa5tt inn p\xc3\xa5 trippelententens side under krigen var for \xc3\xa5 sikre britisk herred\xc3\xb8mme p\xc3\xa5 havet, noe de n\xc3\xa5 nektet \xc3\xa5 overgi._NEWLINE_Mange tyskere som hadde deltatt i novemberrevolusjonen for \xc3\xa5 stanse krigen hadde gjort det med et h\xc3\xa5p om \xc3\xa5 bli behandlet med basis i Wilsons punkter. De h\xc3\xa5pet p\xc3\xa5 \xc3\xa5 bli sett p\xc3\xa5 som seierherrer som hadde kastet keiseren og den militante overklassen, og hadde derfor som m\xc3\xa5l \xc3\xa5 bli behandlet som en likeverdig part i fredsforhandlingene. Det oppstod dermed enorm bitterhet da Tyskland ble straffet hardt i Versaillestraktaten, noe som var en faktor i opptakten til andre verdenskrig.\n_START_SECTION_\nKonsekvenser\n_START_PARAGRAPH_\nTil tross for at seierherrene hadde lite tiltro til at det skulle fungere, ble Folkeforbundet opprettet i 1919. Wilson s\xc3\xa5 p\xc3\xa5 dette punktet som det viktigste for \xc3\xa5 forhindre en ny krig, og var derfor villig til \xc3\xa5 forhandle bort andre punkter, som et fritt hav, for \xc3\xa5 sikre at forbundet ble etablert. Skepsisen viste seg \xc3\xa5 v\xc3\xa6re korrekt da USA ikke ble medlem av forbundet, som senere ikke klarte \xc3\xa5 forhindre andre verdenskrigs utbrudd bare 20 \xc3\xa5r senere. Forbundet blir likevel sett p\xc3\xa5 som en forl\xc3\xb8per til FN, som erstattet Folkeforbundet i 1945._NEWLINE_Punktene hadde som m\xc3\xa5l \xc3\xa5 etablere en nasjonal selvbestemmelsesrett, noe som medf\xc3\xb8rte grenseendringer hos mange av stormaktene, samt etableringen av en rekke nye stater i Europa etter krigen, som for eksempel Ungarn og Finland. Allikevel tok ikke seierherren h\xc3\xb8yde for etniske forskjeller i mange av de nye omr\xc3\xa5dene de n\xc3\xa5 etablerte, noe som senere ville f\xc3\xb8re til konflikter, som for eksempel i Jugoslavia. Videre ble ogs\xc3\xa5 flere millioner tyskere ble borgere av det tsjekkoslovakiske Sudetenland, noe som senere ble en kilde til konflikt i opptakten til andre verdenskrig_NEWLINE_Mange av Wilsons punkter ble ikke tatt hensyn til i hans samtid, og hans idealisme ble m\xc3\xb8tt med skepsis. I ettertid har hans tanker derimot blitt hevdet \xc3\xa5 v\xc3\xa6re dominerende innenfor amerikansk utenrikspolitikk, blant annet ved Bill Clintons intervensjoner p\xc3\xa5 Balkan.'